wickkiey/tamil-wikipedia-chunked huggingface dataset:
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### வானியலாளர்கள்

- (:en:Astronomer) வானியலாளர்
- (:en:H. A. Rey) எச்.ஏ.ரேய்
- (:en:James Lick) ஜேம்ஸ் லிக்
- (:en:Charles Yerkes) சார்ள்ஸ் யேர்க்ஸ்
- (:en:Arvind Bhatnagar) அரவிந்த் பட்நாகர்
- (:en:Chesley Bonestell) செல்சி போனெஸ்டெல்
- (:en:Uriah A. Boyden) உரியா ஏ. போய்டென்
- (:en:Catherine Wolfe Bruce) கேத்தரின் வோல்ஃப் புரூஸ்
- (:en:Serge Brunier) செர்ஜ் புருனியர்
- (:en:Venetia Burney) வெனிஷியா பர்னி
- (:en:Harvey Raymond Butcher) ஹார்வி ரேமண்ட் புத்செர்
- (:en:Thomas Cooke) தாமஸ் குக்
- (:en:James Maxime DuPont) ஜேம்ஸ் மேக்சைம் டூபோண்ட்
- (:en:William Johnson McDonald) வில்லியம் ஜான்சன் மெக்டொனால்டு
- (:en:Hiram Perkins) ஈராம் பெர்கின்ஸ்
- (:en:Geoffrey Perry) ஜெஃப்ரி பெர்ரி
- (:en:Georg Friedrich von Reichenbach) ஜியார்ஜ் பிரெடெரிக் வான் ரெய்ச்சன்பக்
- (:en:James Simms) ஜேம்ஸ் சிம்ஸ்
- (:en:William Simms (instrument maker)) வில்லியம் சிம்ஸ் (கருவி தயாரிப்பாளர்)
- (:en:Angeline Stickney) ஏஞ்சலின் ஸ்டிக்னி
- (:en:Edward Troughton) எட்வர்ட் ட்ரோட்டன்
- (:en:Hulbert Harrington Warner) ஹல்பர்ட் ஹாரிங்டன் வார்னர்
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### வானியல் பொருட்கள்

- (:en:Lists of astronomical objects) வானியல் பொருட்களின் பட்டியல்
- (:en:Astronomical object) வானியல் பொருள்
- (:en:Astronomical clock) வானியல் கடிகாரம்
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## ஆங்கில விக்கிப்பீடியாவிலிருந்து மொழி பெயர்க்க வேண்டியவை

### கோள்கள்

- (:en:Double planet) இரட்டைக் கோள்கள்
- (:en:Outer planets) வெளிப்புறக் கோள்கள்
- (:en:Exomoon) புறத் துணைக்கோள்கள்
- (:en:Outer space) வெளிப்புற விண்வெளி
- (:en:List of natural satellites) இயற்கைத் துணைக்கோள்களின் பட்டியல்
- (:en:Phobos (moon)) போபொஸ் (துணைக்கோள்)
- (:en:Deimos (moon)) தேய்மொஸ் (துணைக்கோள்)
- (:en:Amalthea (moon)) அமல்தியா (துணைக்கோள்)
- (:en:Himalia (moon)) ஹிமாலியா (துணைக்கோள்)
- (:en:Elara (moon)) எலரா (துணைக்கோள்)
- (:en:Mimas (moon)) மிமாஸ் (துணைக்கோள்)
- (:en:Tethys (moon)) தெதைஸ் (துணைக்கோள்)
- (:en:Dione (moon)) டயோன் (துணைக்கோள்)
- (:en:Rhea (moon)) ரியா (துணைக்கோள்)
- (:en:Iapetus (moon)) இயப்தஸ் (துணைக்கோள்)
- (:en:Ariel (moon)) ஏரியல் (துணைக்கோள்)
- (:en:Umbriel (moon)) அம்பெரியல் (துணைக்கோள்)
- (:en:Titania (moon)) டைடானியா (துணைக்கோள்)
- (:en:Oberon (moon)) ஒபெரோன் (துணைக்கோள்)
- (:en:Miranda (moon)) மிரண்டா (துணைக்கோள்)
- (:en:Charon (moon)) சரோன் (துணைக்கோள்)
- (:en:Dysnomia (moon)) டைஸ்னோமியா (துணைக்கோள்)
# விக்கிப்பீடியா:விக்கித்திட்டம் வானியல்/உருவாக்கப்பட வேண்டிய கட்டுரைகள்

## பிற

பாபிலோனிய வானியலாளர்கள்
# செந்தமிழன்

**ம. செந்தமிழன்**, ஒரு திரைப்பட இயக்குநர். இவர் பாலை திரைப்படம் மற்றும் பல ஆவணப்படங்கள் இயக்கியுள்ளார். தமிழ்த் தேசியம், இயற்கை வேளாண்மை, ஈழ விடுதலை, சமூகவியல் என பல்வேறு தளங்களில் ஆய்வுகளையும், செயற்பாடுகளையும் மேற்கொண்டு வருபவர். இளந்தமிழர் இயக்கத்தின் செயற்குழு உறுப்பினராக உள்ள இவர், தஞ்சையில் இயற்கை வேளாண்மை செய்து வருகிறார்.
# செந்தமிழன்

## வாழ்க்கைக் குறிப்பு

**செந்தமிழன்** தஞ்சாவூர் மாவட்டம் செங்கிப்பட்டி அருகிலுள்ள ஆச்சாம்பட்டி கிராமத்தைச் சேர்ந்தவர். இவருடைய தந்தை பெ. மணியரசன், தமிழ்த் தேசப் பொதுவுடைமைக் கட்சியின் தலைவரும், கட்சியின் கொள்கை இதழான தமிழ்த்தேசியத் தமிழர் கண்ணோட்டம் இதழின் ஆசிரியரும் ஆவார். செந்தமிழனின் மனைவி காந்திமதி ஒரு கல்லூரி பேராசிரியை மற்றும் தமிழ்த் தேசியத் தமிழர் கண்ணோட்டம் இதழின் ஆசிரியர் குழு உறுப்பினர்.  
1990 களில் தன் பள்ளிப் பருவத்திலிருந்து தமிழக மாணவர் முன்னணி அமைப்பின் தீவிர செயற்பாட்டாளராக இருந்து, தமிழ்த் தேசிய ஆக்கத் திட்ட செயற்பாடுகளில் தம்மை ஈடுபடுத்திக் கொண்டவர். 1995 ஆம் ஆண்டு செயலலிதா நடத்திய உலகத் தமிழ் மாநாட்டிற்கு எதிராக சாகும் வரை உண்ணாநிலை மேற்கொண்டதன் காரணமாக திருச்சி சிறையில் அடைக்கப்பட்டவர். பல்வேறு அச்சு ஊடகங்களில் பணிபுரிந்தவர்.
# செந்தமிழன்

## படைப்புகள்

ஆடு மேய்ப்பவர்களின் வாழ்வியலை சித்தரிக்கும் ‘ஆடோடிகள்’, மறைக்கப்பட்ட தமிழ்த் திரையுலகின் முன்னோடிகளைக் கண்டறிந்து சொல்லும் ‘பேசாமொழி’, நான்காம் ஈழப் போரில் காங்கிரஸ் அரசின் உதவிகளை ஆதாரங்களுடன் விளக்கி தமிழகமெங்கும் இளந்தமிழர் இயக்கத்தினரால் பரப்புரை செய்யப்பட்ட ‘தீர்ப்பு எழுதுங்கள்’ உள்ளிட்ட ஆவணப்படங்களை இயக்கியவர்.  
தொலைக்காட்சித் தொடர்கள் மற்றும் அதன்வழியே தமிழ்நாட்டு பெண்களின் உளவியலை விளக்கும் ‘டிராகுலாவின் காதலிகள்;’, மனித சமூகத்தின் வளர்ச்சிப் படிநிலைகளையும், இன்றைய உலகமயமாதல் சூழலில் சமூகவியலையும், விளக்கிக் கூறும் ‘நிலம், பெண்ணுடல், நிறுவனமயம்;’ உள்ளிட்ட ஆய்வு நூல்களை எழுதியவர். ‘சிங்களத்தின் இறுதிப்போர்’, ‘வீழவில்லை விடுதலைப்புலிகள்’ உள்ளிட்ட ஈழவிடுதலைக் குறித்தான குறுநூல்களையும் எழுதியுள்ளார்.  
தற்போது, திராவிடம் என்பது தென்னாட்டுப் பார்ப்பனர்களைக் குறிக்கும் சொல்லே என்பதனை விளக்கியும், ஆரியத்தின் ஒரு பிரிவே திராவிடம் என்பதனை வலியுறுத்தியும் ‘அலர்’ என்ற ஆய்வு நூலை எழுதி வருகிறார். தமிழ்த் தேசியத் தமிழர் கண்ணோட்டம் இதழில் தொடர்ச்சியாக கட்டுரைகள் எழுதிவருகின்றார்.
# டிமோன் அன்ட் பும்பா

**டிமோன் அன்ட் பும்பா** என்பது 1994ல் டிஸ்னி வெளியிட்ட தி லயன் கிங் திரைப்படத்தில் அறிமுகம் செய்யப்பட்ட பாலைவனக் கீரி மற்றும் காட்டுப் பன்றி வரைகலை கதாப்பாத்திரம் ஆகும். தி லைன் கிங். தி லைன் கிங் II: சிம்பாஸ் பிரைட், தி லைன் கிங் 1½ ஆகிய திரைப்படங்களிலும், தொலைக்காட்சி வரைகலை தொடர்களிலும் டிமோன் அன்ட் பும்பா கதாப்பாத்தரங்கள் தொடர்ந்து இடம்பெற்றன.
# லிவிங் ஸ்மைல் வித்யா

**லிவிங் ஸ்மைல் வித்யா** (*Living Smile Vidhya*) ஒரு திருநங்கை ஆவார். தமிழ்நாட்டைச் சேர்ந்த இவர், திருநங்கைகளின் மேம்பாட்டிற்கான பணிகளில் ஈடுபட்டு வருபவர். கல்வியிலும், வேலை வாய்ப்பிலும் திருநங்கைகளுக்கு மூன்று சதவீதம் இடஒதுக்கீடு வேண்டும் என வழக்குப் பதிவுசெய்த திருநங்கைகளுள் இவரும் ஒருவர். ஒலிக்கும் போது மகிழ்வைத் தரவேண்டும் என்பதற்காகத்தான் இப்பெயரைத் தேர்ந்தெடுத்ததாகக் கூறுகிறார் இவர். திருநங்கைகளின் வாழ்க்கை நிகழ்வுகளைப் பிரதிபலிக்கும் கருவறைப் பூக்கள் என்ற தமிழ்த் திரைப்படத்தில் நடித்துள்ளார். இவர் அஃறிணைகள் என்ற ஆவணப்படத்தில் நடித்துள்ளார்.
# லிவிங் ஸ்மைல் வித்யா

### படைப்பு

தனது வாழ்க்கை வரலாற்றை புத்தகமாக எழுதியிருக்கிறார். ஆங்கிலம் மற்றும் சில இந்திய மொழிகளில் வெளிவந்த இந்நூல் தமிழிலில் கிழக்குப் பதிப்பகத்தாரால் வெளியிடப்பட்டுள்ளது. இவர் கவிதைகளும் எழுதியுள்ளார்.
# லிவிங் ஸ்மைல் வித்யா

## விருதும் உதவித்தொகையும்

நாடகங்களில் இவரது நடிப்புத் திறமைக்காக இவருக்கு பிரித்தானிய கவுன்சிலின் விருதும், சார்லஸ் வாலஸ் இந்திய அறக்கட்டளையின் உதவித்தொகையும் கிடைத்துள்ளன. இதன்மூலம் இவருக்கு, ஜனவரி, 2014 முதல் லண்டன் பன்னாட்டு நடிப்புக் கலைப்பள்ளியில் (London International School of Performing Arts) ஆறுமாதகாலப் பயிற்சியைப் பெறும் வாய்ப்புக் கிடைத்துள்ளது.
# லிவிங் ஸ்மைல் வித்யா

## நாடக துறையில்

தற்போது பன்மை எனும் நாடகக் குழுவினை நடத்தி வருகிறார். இதில் திருநம்பியான ஜீ இம்மான் செம்மலர் மற்றும் ஏஞ்சல் கிளாடி ஆகியோருடன் இணைந்து குழுவினை நடத்தி வருகிறார். இந்த குழுவின் மூலம் Colour of Trans 2.0 எனும் நாடகத்தை நடத்திவருகிறார்கள். இந்த நாடகமானது சென்னை, பெங்களூரு, திருவனந்தபுரம், கோழிக்கோடு, திருச்சூர் மற்றும் ஹைதராபாத் என பல ஊர்களில் நடத்தப்பட்டு வருகிறது.
# கிரமமுக்தி

**கிரம முக்தி** எனப்படுவது ஒருவன் இந்தப் பிறவியில் சீவ முக்தி அடைய இயலாவிட்டாலும், தான் செய்த புண்ணியத்தின் காரணமாக பிரம்ம லோகத்தை அடைந்து, அங்கு முழு ஆத்ம ஞானம் (பிரம்ம ஞானம்) அடைந்து விதேக முக்தி பெறுகிறான். இவ்வாறு கிரம முக்தி பெற்று பகவானை அடைந்தவன் மறுபிறவி எடுப்பதில்லை. எதை அடைந்தால் மறுபிறவி இல்லையோ, அதுதான் பிரம்மத்தின் (பகவானின்) இருப்பிடம்.  
- பகவத் கீதை, அத்தியாயம் எட்டு
- பகவத் கீதை, அத்தியாயம் 18
# கிரமமுக்தி

## இதனையும் காண்க

- சீவ முக்தி
- விதேக முக்தி
# தூதரக உறவுக்கான வியன்னா ஒப்பந்தம்

**தூதரக உறவுக்கான வியன்னா ஒப்பந்தம்** (*Vienna Convention on Consular Relations*) என்பது சர்வதேச நாடுகளுக்கு இடையேயான தூதரக உறவுகளை பேணுவதற்காக 1963 ஆம் ஆண்டு வியன்னா மாநாட்டில் கையெழுத்திடப்பட்ட ஒப்பந்தத்தை குறிக்கும். வேறொரு நாட்டில் இயங்கும் ஒரு தூதரகத்திற்கு இரண்டு முக்கிய பொறுப்புகள் உள்ளன. அவைகளாவன அ) தனது நாட்டு குடிமக்களுக்கு தேவையான உதவிகள் மற்றும் தமது நாட்டின் வியாபாரம் மற்றும் பொருளாதார உறவுகளை மேம்படுத்தல்கள் ஆகும். இந்த ஒப்பந்தத்தில் 2013 ஜூன் மாத நிலவரப்படி இந்த ஒப்பந்தத்தை ஏற்று 189 நாடுகள் கையெழுத்திட்டுள்ளன. இந்த ஒப்பந்தத்தின்படி ஒரு நாட்டில் உள்ள தூதர் சிறப்பு விருந்தினர் என்ற தகுதியைப் பெறுகிறார். சிறப்புச் சலுகைகளுக்குத் தகுதி படைத்தவராகிறார். தாய்நாட்டுடன் அவர் மேற்கொள்ளும் தகவல் பரிமாற்றங்கள் மிகவும் ரகசியமாக வைக்கப்பட வேண்டும், சுதந்திரமாகவும் பயமின்றியும் தூதர்கள் பணி செய்வதை ஒவ்வொரு நாடும் உறுதிசெய்ய வேண்டும் என இந்த ஒப்பந்தத்தில் வகைப்படுத்தப்பட்டிருக்கிறது.
# தூதரக உறவுக்கான வியன்னா ஒப்பந்தம்

## ஒப்பந்தத்தின் முக்கிய அம்சங்கள்

இந்த ஒப்பந்தத்தில் 76, சரத்துகள் உள்ளன. அவைகளில் முக்கியமானவையாக,  
:* தூதரக எல்லைக்குள் அத்துமீறி நுழைதல் கூடாது
:* எந்த நேரத்திலும், எந்த நோக்கமுமின்றி தூதரக அதிகாரிகளை திரும்ப அழைத்துக்கொள்ள (Persona Non grata) சொல்ல hosting countryக்கு உரிமை உண்டு.
:* அந்நிய நாட்டு குடிமகன் கைது செய்யப்பட்டால், உடனடியாக அந்நாட்டு தூதரகத்திற்கு தகவல் தெரிவிக்க வேண்டும்.
:* சரத்து 1 டி: ஒரு தூதரகத்தில் பணியாற்றும் பணியாளர்கள் சிறப்பு விலக்குரிமையைப் பெறத் தகுதி படைத்தவர்கள்.
:* சரத்து 9 : ஒரு நாட்டில் உள்ள தூதர் மற்றும் தூதரகப் பணியாளர்களை, சம்பந்தப்பட்ட நாடு ஏற்றுக்கொள்ள முடியாது என எந்த விளக்கமும் இல்லாமல் எந்த நேரத்தில் வேண்டுமானாலும் அறிவிக்கலாம். இதை ஏற்று சம்பந்தப்பட்ட நாடுகள் குறிப்பிட்ட காலக்கெடுவுக்குள் அவர்களைத் திரும்பப் பெற வேண்டும். இல்லா விட்டால் ராஜதந்திரப் பாதுகாப்பை இழக்க நேரிடும்.
:* சரத்து 22: தூதரகம் அமைந்துள்ள வளாகம் கேடு, சேதம் விளைவிக்கக் கூடாத இடமாகும். தூதரின் அனுமதியின்றிச் சம்பந்தப்பட்ட நாட்டைச் சேர்ந்த எவரும் வளாகத்துள் நுழையக் கூடாது. தூதரகத்துக்கு எந்தப் பாதிப்பும் ஏற்படாதவாறு பாதுகாப்பு அளிப்பது சம்பந்தப்பட்ட நாடுகளின் கடமை. தூதரகத்துக்குள் எதையும் தேடுவதற்கோ, ஆவணங்களைப் பறிமுதல் செய்யவோ அனுமதி கிடையாது.
:* சரத்து 30: தூதர்கள் குடியிருக்கும் வீட்டுக்கும் இது பொருந்தும்.
:* சரத்து 27: தூதர்கள் தங்கள் தாய்நாட்டுடன் மேற்கொள்ளும் தகவல் பரிமாற்றத்துக்குச் சுதந்திரமும் பாதுகாப்பும் சம்பந்தப்பட்ட நாடுகள் வழங்க வேண்டும். சந்தேகத்தின்பேரில் தூதரின் கைப்பையைத் திறந்து சோதனையிடக் கூடாது. தூதரின் தபால்கள், கூரியர் கவர்கள் தடுத்து வைக்கப்படக் கூடாது.
:* சரத்து 29: தூதர்கள் எந்த வடிவத்திலும் கைதுசெய்யப்படுவதற்கு உள்ளாக மாட்டார்கள். சிவில் மற்றும் குற்றவியல் வழக்குகளில் இருந்து விலக்கு உண்டு.
:* சரத்து 31 (1சி): ராஜதந்திரப் பாதுகாப்புப்படி நடவடிக்கைகள் பொருந்தாது. வெளி இடங்களில் அலுவலகம் சார்ந்த பணியில் இருக்கும்போதும் இது பொருந்தும்.
:* சரத்து 34 மற்றும் 36: வரியில் இருந்து விலக்கு. சுங்க வரியில் இருந்தும் விலக்கு.
:* சரத்து 37: தூதரகத்தில் பணியாற்றும் பணியாளர்களின் குடும்பத்தினரும் இந்தச் சலுகைகள் அனைத்தையும் பெற முடியும்.
# குரு

தன் நான்கு சீடர்களுடன்]]
குரு ஆனவர் கூறும் தர்மம் மற்றும் வேத புராணங்களின் கூற்று போன்றவற்றை வாழ்வின் முக்கிய வழியாக ஏற்று கொண்டு அதன் படி நடப்பவருக்கு குரு என்றும் உயர்ந்தவராகவே தெரிவார். நாம் அனைவரும் கூட குரு ஆவோம் அன்றாட வாழ்வில் எதாவது ஒன்றை போதிப்பதும் பயில்வதும் நம் இயல்பாக உள்ளது. குரு எங்கயும் இருப்பார் .**குரு** (சமசுகிருதம்: गुरु) என்பது பெரும்பாலும் இந்து, சமணம், பௌத்தம் மற்றும் சீக்கிய சமய மரபுகளில் ஒரு அறிவு துறையில் "வழிகாட்டி ஆசிரியர், நிபுணர்" என்பவரைக் குறிக்கிறது. குரு தன் குருகுலத்தில் உள்ள சீடர்களுக்கு ஆன்மீக மற்றும் பல்துறை அறிவை போதிப்பவர்.குருச்சேத்திரப் போர்க் களத்தில் ஸ்ரீகிருஷ்ணர், அருச்சுனனுக்கு குருவாக இருந்து பகவத் கீதையை புகட்டியதின் வாயிலாக குருவின் முக்கியத்துவத்தை விளக்குகிறார்.  
அறிவுடன் கூடிய சீடன் குருவிற்கு பணிவிடைகள் செய்வதன் மூலம், ஆத்ம தத்துவத்தை நன்கு அறிந்த மகாத்மாவும் ஞானியுமான குருவிடமிருந்து பிரம்ம தத்துவத்தை அறிந்து கொள்வான்.  
*ஆன்மீக குரு* வை *சற்குரு* என்றும், **பரமகுரு** என்றும்,சுவாமி என்றும், *சத்புருஷன்* என்றும் அழைப்பர்..குருவை பின்பற்றுபவர்கள் சீடர்கள் ஆவர். குரு தனது (குரு குலத்தில்) சீடர்களுடன் தங்கி ஆன்மீகக் கல்வி அறிவை புகட்டுவார். குருவின் பரம்பரை தனது சீடர்களால் நீட்சி அடைகிறது. அதனை குரு பரம்பரை என்பர்.  
இந்து சமய மரபுகளில் குருவானவர், சுருதி (வேதம்) எனப்படும் வேத மந்திரங்கள், வேதாந்தம், ஸ்மிருதி எனப்படும் பிரம்ம சூத்திரம், யோகா, சமயச் சடங்குகள், கர்ம யோகம், தாந்திரீகம், பக்தி, ஞான யோகம், இலக்கணம், மீமாம்சை, நியாயம், இதிகாசம் மற்றும் புராணங்கள் போன்ற ஆன்மீக கல்வியுடன் அரசியல் நுட்பம், அரச தந்திரம், அரச தர்மம், சோதிடம், வானவியல், ஆயுர்வேத மருத்துவம், சமூகச் சட்டங்கள் போன்ற வாழ்க்கைக்கு தேவையான விடயங்களையும் சீடர்களுக்கு வாய்மொழியாக போதிப்பார். சீடர்களின் மனதில் உள்ள அறியாமை எனும் இருளை அகற்றி, ஞானம் எனும் ஒளியை ஏற்றுபவரே குரு ஆவார்.  
இந்து சமயத்தில் குரு மிகவும் மதிக்கத் தக்கவராக விளங்குகிறார். மனுஸ்மிருதி குருவை, சீடனின் பெற்றோர்களுக்கு நிகராகவே போற்றுகிறது.  
இந்திய பண்பாட்டின்படி, குருவை அடையாத ஒருவனை அனாதை அல்லது அதிர்ஷ்டம் இல்லாதவன் என்று குறிப்பிடுகிறது. அனாதை என்பதற்கு சமசுகிருதம் மொழியில் குருவை அடையாதவன் என்பர். குரு சீடனுக்கு அறிவை வழங்குபவர் மட்டும் அல்ல தீட்சையும் வழங்குபவர் ஆவார். மேலும் சீடனுக்கு ஆத்ம ஞானத்தை ஊட்டி விதேக முக்திஅடைய வழிகாட்டுபவர் குருவே.  
*ஆன்மீக குரு*வின் முக்கியத்துவம் உபநிடதங்களில் அதிகமாக காணப்படுகிறது. உபநிடதங்களில் குருவானவர் இறைவனுக்கு நிகராக போற்றப்படுகிறார். குருவின் நினைவை போற்றும் விதமாக குரு பூர்ணிமா விழா ஆண்டு தோறும் சீடர்கள் கொண்டாடுகிறார்கள். மேலும் குருமார்கள் மழைக்காலத்தில் சாதுர்மாஸ்ய விரதம் மேற்கொள்கின்றனர்.
# குரு

## குருவின் பட்டங்கள்

கல்வி கற்றுத் தரும் குருவை மட்டுமின்றி, குருவின் குருக்களையும் சில அடைமொழிகளுடன் போற்றி வணங்கும் மரபு சீடர்களுக்கு உள்ளது.. தகுதிக்கேற்ப ஆன்மீக குருவை சில அடைமொழிகளுடன் அழைக்கப்படுவது இந்து சமய மரபு. அவைகள் சில கீழ்கண்டவாறு:  
- **குரு** - சீடர்களுக்கு தற்போது கல்வி கற்றுத் தரும் குரு.  
- **பரம குரு** - ஒரு குறிப்பிட்ட தத்துவத்தை கொண்ட ”குரு - சீட” மரபை நிலைநாட்டிய குரு. (எ. கா., ஆதி சங்கரர், அத்வைத மரபை தன் சீடர்கள் மூலம் நிலைநாட்டிய பரம குரு).  
- **பராபர குரு** (Parātpara-Guru) – பல்வேறு தத்துவங்களைக் கொண்ட குரு – சீட மரபுகளை தோன்றுவதற்கு ஆதாரமாக இருந்தவர் மகாகுரு (எ.கா., வேத வியாசர்). {வியாசர், அத்வைதம், துவைதம் மற்றும் விசிஷ்டாத்துவைதம் போன்ற மரபுகள் இந்து சமயத்தில் தோண்றக் காரணமாக இருந்தவர்.  
- '''பரமேஷ்டி குரு’’’– முக்தி வழங்கக்கூடிய மிக மிக உயர்ந்த குரு. எ. கா., தட்சிணாமூர்த்தி, ஸ்ரீகிருஷ்ணர், மகாவீரர் & புத்தர்
# செல்வக்குழு ஆட்சி

**செல்வக்குழு ஆட்சி** அல்லது **புளூட்டோக்கிராசி** (*plutocracy*, ), என்பது ஒரு சமூகம் அல்லது அமைப்பை சிறுபான்மையான பெரும் செல்வந்தக் குடிமக்கள் ஆள்வதாகும். இச்சொல் முதன்முதலில் 1652இல் பயன்படுத்தப்பட்டது. மக்களாட்சி, முதலாளித்துவம், சமூகவுடைமை அல்லது அரசின்மை, போலன்றி இத்தகைய முறைமை ஓர் நிறுவப்பட்ட அரசியல் தத்துவம் அல்ல; இதனை முறையாக ஆதரிப்போரும் இல்லை. சமூகத்தில் மிகவும் செல்வமிக்க வகுப்பினர் இத்தகைய முறைமையை மறைமுகமாகவோ அறியாவண்ணமோ செயற்படுத்த முயல்வர். பெரும்பாலான நேரங்களில் புளூட்டோகிராசி என்ற சொல் இழிவான சொல்லாகவே பயன்படுத்தப்பட்டு வந்துள்ளது.
# செல்வக்குழு ஆட்சி

## மேற்படிப்பிற்கு

- Howard, Milford Wriarson (1895). *The American plutocracy*. New York: Holland Publishing.
- Norwood, Thomas Manson (1888). *Plutocracy: or, American white slavery; a politico-social novel*. New York: The American News Company.
- Pettigrew, Richard Franklin (1921). *Triumphant Plutocracy: The Story of American Public Life from 1870 to 1920.* New York: The Academy Press.
- Reed, John Calvin (1903). *The New Plutocracy*. New York: Abbey Press.
# பீட்டர் ஓ டூல்

**பீட்டர் ஜேம்சு ஓ'டூல்** (*Peter James O'Toole*) (2 ஆகத்து 1932&nbsp;– 14 திசம்பர் 2013) அயர்லாந்தைச் சேர்ந்த பிரபல நடிகர். நாடகக் கலைக்கான ராயல்அகாதமியில் பயின்ற இவர் நாடகங்களில் நடிக்கத் துவங்கி சிறந்த சேக்சுபீரிய நடிகராக புகழ் பெற்றார். தமது முதல் திரைப்படத்தில் 1959ம் இல் நடித்தார். தொடக்க காலத்தில் செய்தியாளராகப் பணியாற்றிய டூல், பின்னர் இங்கிலாந்து கடற்படையில் வானொலி இயக்குனராகவும் பணியாற்றியுள்ளார்.  
1962 ஆம் ஆண்டு வெளியான *லாரன்சு ஆஃப் அரேபியா* திரைப்படத்தில் டி.ஈ.லாரன்சாக நடித்து உலகெங்கும் பரவலாக அறியப்பட்டார். இதற்காக அகாதமி விருது பரிந்துரைகளில் முதன்முதலாக இடம் பெற்றார். இவருக்கு மேலும் ஏழு அகாதமி விருது பரிந்துரைகள் கிடைத்தன – *பெக்கட்* (1964), *த லயன் இன் வின்டர்* (1968), *குட்பை, மிஸ்டர். சிப்சு* (1969), *த ரூலிங் கிளாஸ்* (1972), *த ஸ்டன்ட் மேன்* (1980), *மை பேவரைட் இயர்* (1982) மற்றும் *வீனசு* (2006) – ஆகிய திரைப்படங்களுக்காகவும் இவர் பரிந்துரை செய்யப்பட்டார். அதிகமுறை விருதுக்குப் பரிந்துரை செய்யப்பட்டு விருது கிடைக்காதவர் எனும் சாதனையைப் படைத்தார். இவர் நான்கு கோல்டன் குளோப் விருது, ஒரு பாஃப்டா விருது மற்றும் எம்மி விருதுகளைப் பெற்றுள்ளார். 2003 இல் கௌரவ அகாதமி விருது பெற்றுள்ளார்.
# பீட்டர் ஓ டூல்

## இளமை வாழ்க்கை

ஓ'டூல் ஆகத்து 2, 1932 ஆம் ஆண்டு கன்னிமரா, கால்வே கவுன்டி, அயர்லாந்தில் பிறந்தார். ஒரு சிலர் இவர் இங்கிலாந்து லீட்சுவில் உள்ள புனித தாமஸ் மருத்துவமனையில் பிறந்ததாக கூறுவர். இவருக்கு பட்ரிசியா எனும் மூத்த சகோதரி உள்ளார். இவர் தெற்கு லீட்சுவில் உள்ள ஹன்ஸ்லெட்டில் வளர்ந்து வந்தார். இவரின் தந்தை பட்ரிக் ஜோசப் தேர்ப் பந்தயப் பணயத் தொழிலர், கால்பந்தாட்ட வீரர் ஆவார். இவரின் தாய் கான்ஸ்டன்ஸ் ஜேன் எலியத் . இவர் இசுக்கொட்லாந்தில் செவிலியராகப் பணிபுரிந்தார். இவருக்கு ஒரு வயதாக இருக்கும் போது இவரின் குடும்பம் தேர்ப் பந்தயத்தின் முக்கிய நகரங்களான வடக்கு இங்கிலாந்திற்கு ஐந்து வருட சுற்றுலா சென்றனர். இவரும்,இவருடைய சகோதரியும் தந்தையைப் போல கத்தோலிக்க திருச்சபையைப் பின்பற்றினர்.
# பீட்டர் ஓ டூல்

## தனிப்பட்ட வாழ்க்கை

ஓ டூல் இலண்டனில் உள்ள நாடகக்கலைக்கான ராயல் அகாதமியில் பயின்று கொண்டிருந்த வேளையில் 1950 ஆம் ஆண்டுத் துவக்க கொரியப் போரில் பிரிட்டிசு அரசின் தலையீட்டை எதிர்க்கும் போராட்டத்தில் பங்குபெற்றார். 1960 இல் வியட்நாம் போர்க்கு எதிராகப் போராடினார்.  
ஓ டூல் 1959 ஆம் ஆண்டு வேல்ஸ் நடிகை சியான் பிலிப்சு என்பவரைத் திருமணம் செய்து கொண்டார். இவர்களுக்கு இரண்டு பெண் குழந்தைகள் உள்ளனர். கேட் மற்றும் பட்ரிக்கா ஆகிய இருவரும் நடிகைகள் ஆவர். இவர்களுக்கு 1979 ஆம் ஆண்டில் திருமண முறிவு ஏற்பட்டது. இவரைப் பற்றி பிலிப்ஸ் தனது இரு சுயசரிதைகளில் பின்வருமாறு கூறுகிறார். தனது கனவர் குடிபோதையில் மன ரீதியாக தன்னை துன்புறுத்தல் செய்தார் என்றும் தான் தனது இளவயது காதலனுடன் செல்லும் போது பொறாமைப் பிணித்தாக்கம் கொண்டவராக இருந்தார் என்று கூறியுள்ளார். ஓ டூல் இங்கிலாந்தில் இலண்டன் பெருநகரத்தில் வாழ்ந்து வந்தார். இவரது வாழ்நாள் நண்பராக இருந்த அயர்லாந்து நடிகர் ரிச்சர்டு ஹாரிசு 2002இல் உயிரிழந்தார்.  
ஓ டூல் மற்றும் அவரது பெண்தோழியான வடிவழகி கேரன் பிரவுனுக்கும் லார்கன் பாட்ரிக் ஓ டூல் எனும் மகன் உள்ளார். ஓ டூலுக்கு ஐம்பது வயதாக இருக்கும் போது, லோர்கன் மார்ச் 17, 1983 இல் பிறந்தார். இவர் ஹாரோ பள்ளியில் பயின்றார். தற்போது இவர் நடிகராக உள்ளார். 1996 இல் இங்கிலாந்திலுள்ள வெஸ்ட் ஏக்கரில் குடியேறினார்.
# பீட்டர் ஓ டூல்

## நோயும் மரணமும்

ஓ'டூல் 1970களில் வயிற்றுப் புற்றுநோய்க்கு சிகிச்சை பெற்று மீண்டார். தமது 81ஆவது அகவையில் அறியப்படாத நோயால் இலண்டனில் உள்ள வெலிங்டன் மருத்துவமனையில் உயிரிழந்தார்.
# ஹிஸ்ட்ரி டிவி18 (தமிழ்)

**ஹிஸ்ட்ரி டிவி18** (*History TV18*) என்பது ஒரு வரலாற்று நிகழ்வுகள் தொடர்பான தொலைக்காட்சி சேவை ஆகும். இத்தொலைக்காட்சி இந்திய மொழிகளான தமிழ், இந்தி, தெலுங்கு, வங்காள, மராத்தி, குஜராத்தி மற்றும் ஆங்கில மொழிகளில் ஒளிபரப்பாகிறது. இந்த தொலைக்காட்சியை நடிகர் சல்மான் கான் விளம்பரப்படுத்தினார்.
# ஹிஸ்ட்ரி டிவி18 (தமிழ்)

## ஹிஸ்ட்ரி டிவி18

முதன்முதலாக இது ஹிஸ்டரி சேனல் என்ற பெயரில் 2003 நவம்பர் 30 இல் ஆரம்பிக்கப்பட்டது. 2008 நவம்பரில் ஸ்டார் நிறுவனம் இதனை ஃபொக்ஸ் ட்ரவெல்லர் என்ற பெயரில் நடத்தி வருகிறது.  
2011 அக்டோபர் 9 இல் ஹிஸ்ட்ரி டிவி18 AETN18 மீடியா பிரைவேட் மூலம், ஹிஸ்ட்ரி டிவி18 இந்தியாவில் மீண்டும் தொடங்கப்பட்டது. இது 7 மொழிகளில் தமிழ், இந்தி, தெலுங்கு, வங்காள, மராத்தி, குஜராத்தி, ஆங்கில கிடைக்கிறது.
# பசுபதிநாதன் (சுவரெழுத்து கலைஞர்)

**பசுபதிநாதன்** என்பவர் சேலத்தைச் சேர்ந்த சுவரெழுத்து கலைஞர். இவர் 30 ஆண்டுகளுக்கு மேலாக சினிமா விளம்பரங்கள் எழுதிக்கொண்டிருக்கிறார். இவர் கடந்த 19 ஆண்டுகளாக சுவர்களில் பொன்மொழிகளை எழுதி வருகிறார். இவர் பொன்மொழிகளை எம் எம் எம் கார்னர் என்ற தலைப்பில் சுவரில் எழுதி வருகிறார்.
# பசுபதிநாதன் (சுவரெழுத்து கலைஞர்)

## இவரைப் பற்றி

இவர் சேலம் மாநகரில் மட்டும் 30 இடங்களில் பொன்மொழிகள் எழுதி வருகிறார். இவர் ஓவ்வொரு வாரமும் புதிதாக சுவரில் எழுதுவார். இவர் செவ்வாயன்று சுவரை அழித்துவிட்டு புதனன்று புதிய பொன்மொழிகளை எழுதிவிடுகிறார். அவை வியாழன் முதல் அடுத்த வாரம் செவ்வாய் இரவு வரை அப்படியே இருக்கும். இவர் இதனைத் தனது சொந்தச் செலவில் செய்து வருகிறார். "Inspiration through Ideation" என்ற தலைப்பில் டெட் நிகழ்ச்சி ஒன்றில் சேலம் மாநகரில் ஜூன் 9ஆம் தேதி 2012ல் உரையாற்றியுள்ளார்.
# பசுபதிநாதன் (சுவரெழுத்து கலைஞர்)

## இவரைப்பற்றிய ஒளிப்படக்காட்சி

- (வி)சித்திரச் சுவர்கள் - a documentary on Salem MMM Corner
# பசுபதிநாதன் (சுவரெழுத்து கலைஞர்)

## விருதுகள்

சேலம் கன்சுயுமர் வாய்ஸ் என்ற அமைப்பு இவரது சேவையைப் பாராட்டி சேலம் மாவட்ட ஆட்சியர் முன்னிலையில் மார்ச் 23, 2012ல் விருது வழங்கியுள்ளது.
# பசுபதிநாதன் (சுவரெழுத்து கலைஞர்)

## வெளியிணைப்புகள்

- mmmcorner.com
# ரூப்பர்ட் மர்டாக்

**கீத் ரூப்பர்ட் மர்டாக்** (*Keith Rupert Murdoch*, பி. மார்ச் 11, 1931) ஓர் ஆஸ்திரேலியத் தொழிலதிபர். இவரின் வணிக நிறுவனம் நியூஸ் கார்ப்பரேஷன் உலகில் மிகப்பெரிய ஊடக நிறுவனங்களில் ஒன்றாகும். ஃபோர்ப்ஸ் சஞ்சிகையின் உலகப் பணக்காரர்களின் பட்டியலில் 2008இல் இவர் 109ஆம் நிலையில் உள்ளார். இவரது நியூசு கார்ப்பரேசன் எனும் நிறுவனம், ஐந்து கண்டங்களிலும் தொலைக்காட்சி ஒளிபரப்பும் செயற்கைக் கோள்கள், ‘வால் ஸ்டிரீட் ஜர்னல்’, ‘டைம்ஸ் ஆப் லண்டன்’, ‘நியூயார்க் போஸ்ட்’ உள்ளிட்டு உலகெங்கும் 175 செய்தித்தாள்கள், அமெரிக்காவில் மட்டும் 35 தொலைக்காட்சி நிலையங்கள், 19 விளையாட்டு சானல்கள், டுவென்டியத் சென்சுரி பாக்ஸ் என்ற ஹாலிவுட் திரைப்பட நிறுவனம்… இத்தனைக்கும் உரிமையாளரான உலக ஊடகத்துறை சாம்ராச்சியத்தின் சக்ரவர்த்தி ரூபர்ட் முர்டோச் இன்று குற்றவாளிக் கூண்டில் நிற்கிறார்.
# ரூப்பர்ட் மர்டாக்

## ஆரம்ப கால வாழ்க்கை

ரூப்பர்ட் மர்டாக்கின் கீத் முர்டோச் (1885–1952) மற்றும் எலிசபெத் ஜாய் ஆகியோர்க்கு ஒரே மகனாக 11 மார்ச் 1931அன்று பிறந்தார். ரூப்பர்ட் மர்டாக்கின் பூர்வீகம் இங்கிலாந்து ஆகும். எனினும் தனது தந்தையின் மறைவுக்குப் பின்னர் தனது 21ம் வயதில் அவர் ஆஸ்திரேலியா சென்று அங்கு அவரது தந்தை நடத்தி வந்த செய்தித்தாள் நிறுவனங்களுக்குப் பொறுப்பேற்றார்.
# ரூப்பர்ட் மர்டாக்

## கீத் ரூப்பர்ட் மர்டாக் ஊடகத்துறையில் முன்னேறுதல்

1953ல் ஆஸ்திரேலியாவில் அவரது தந்தையான கெயித் முர்டோச்சின் ஊடக நிறுவனத்தின் பொறுப்பிற்கு வரும் கீத் ரூப்பர்ட் மர்டாக், அடுத்த சில ஆண்டுகளில் ஆஸ்திரேலியாவில் அசைக்கமுடியாத ஊடகத்துறையில் மன்னனாகிறார்.  
பின்னர் மார்கரெட் தாட்சரின் முழுமையான ஆதரவோடு இங்கிலாந்தைச் சேர்ந்த நியூஸ் ஆப் த வோர்ல்ட் எனும் வாராந்திரச் செய்தி இதழின் பங்குகளை வாங்குவதன் மூலம் 1969-ல் அந்நாளிதழைக் கைப்பற்றுகிறார். எண்பதுகளின் துவக்கத்தில், ‘நியூஸ் ஆப் த வோர்ல்ட்’ வாராந்திர இதழின் வழமையான வடிவத்தை உதறி விட்டு அதனை ஒரு டேப்லாய்ட் வகைப்பட்ட நாளிதழாக மாற்றுகிறார்.  
ஈராக் மீதான போரினால் நாகரீக உலகத்து மக்களின் நல்வாழ்வு பாதுகாக்கப்படும் என்றும் அம்மக்கள் நம்பும் அளவுக்கு உளவியல் ரீதியில் இவரது செய்தித்தாள் பிரச்சாரம் செய்த்து. இதன் மூலம் போருக்கு ஆதரவாக உலகெங்கிலும் ஒரு பொதுக்கருத்தை உண்டாக்குவதில் முர்டோச் வெற்றியடைந்தார்.ஆனால் போரின் முடிவில் இரசாயன ஆயுதங்கள் ஏதும் ஈராக்கில் கண்டிபிடிக்கப் படவில்லை. ஈராக் போரில் கொல்லப்பட்ட ஈராக்கியர்களின் எண்ணிக்கை சுமார் பத்து லட்சம்.  
கீத் ரூப்பர்ட் மர்டாக்கின் பத்திரிகை நிறுவனத்தில் இரண்டாம் பெரிய பங்குதாரர் சவூதி அரேபியா இளவரசர் அல்லாவி-பின்-தலால் என்பது குறிப்பிடத்தக்கது.
# ரூப்பர்ட் மர்டாக்

## உலக நாடுகளில் செயல்பாடுகள்

ஆப்பிரிக்கா, மற்றும் அன்டார்டிகா போன்ற இரு கண்டங்களைத் தவிர மற்ற அனைத்து கண்டங்களிலும் அவர் தனது ஊடகங்களை நிறுவி செயல்படுத்தினார்.
இவருக்கு 146 செய்தித்தாள் நிறுவனங்களும், 28 வார, மாத இதழ்களும், பாக்ஸ் டிவி, ஸ்டார் குழும சேனல்கள் போன்ற பல சேனல்களும் உள்ளன.
# ரூப்பர்ட் மர்டாக்

## கீத் ரூப்பர்ட் மர்டாக்கின் ஊடகங்களில் சில

- நியூயார்க் போஸ்ட் (அமெரிக்கா)
- வால் ஸ்ட்ரீட் ஜெர்னல் (அமெரிக்கா)
- சான் அன்டோனியோ எக்ஸ்பிரஸ்-நியூஸ் (அமெரிக்கா)
- பாக்ஸ் டிவி (அமெரிக்கா)
- தி சன் (இங்கிலாந்து)
- நியூஸ் ஆஃப் தி வேர்ல்டு (இங்கிலாந்து)
- அடிலெய்டு நியூஸ் (ஆஸ்திரேலியா)
- சண்டே டைம்ஸ் (ஆஸ்திரேலியா)
- தி டெய்லி மிரர் (ஆஸ்திரேலியா)
- தி ஆஸ்திரேலியன் (ஆஸ்திரேலியா)
- ஸ்டார் குரூப்ஸ் (இந்தியா)
# ரூப்பர்ட் மர்டாக்

## கீத் ரூப்பர்ட் மர்டாக் மீதான குற்றச்சாட்டுகள்

கீத் ரூப்பர்ட் மர்டாக்கின் ஊடக சாம்ராஜ்ஜியத்தைச் சேர்ந்த ‘நியூஸ் ஆப் த வோர்ல்ட்’ எனும் பத்திரிகை காவல்துறைக்கு கையூட்டு கொடுத்து, லண்டன் குண்டு வெடிப்பு மற்றும் அமெரிக்காவில் நடந்த செப்டம்பர் 11, 2001 தாக்குதல்கள் போன்றவற்றில் இறந்தவர்களின் குடும்பங்களைச் சேர்ந்தவர்களுடைய நியுசு இண்டர்நேசனல் நிறுவனம் தொலைபேசிகளை ஒட்டுக் கேட்டுள்ளது என்ற உண்மை அம்பலமாகியிருக்கிறது. அது மட்டுமின்றி, இங்கிலாந்து அரச குடும்பத்தினரின் தொலைபேசிகளையும் கூட முர்டோச்சின் பத்திரிகை கள்ளத்தனமாக ஒட்டுக் கேட்டிருக்கிறது. அரச குடும்பத்தின் அந்தரங்கத்திலேயே மூக்கை நுழைத்து விட்டார் ருபர்ட் முர்டோச் என்று அவர்மீது குற்றம் சாட்டப்பட்டுள்ளது.  
2005ம் ஆண்டு நவம்பர் வாக்கில் இளவரசர் வில்லியம்ஸின் மூட்டு வலி பற்றிய ஒரு செய்தியும் ‘நியூஸ் ஆப் த வோர்ல்ட்’ பத்திரிகையில் வெளியாகிறது. மிக இரகசியமாக வைக்கப்பட்டிருந்த மூட்டு வலி விசயம் வெளியானதையடுத்து அதிர்ச்சியடைந்த இங்கிலாந்து போலீசார், இது குறித்து விசாரணை ஒன்றை நடத்துகிறார்கள்.  
முர்டாக்கின் செய்தித்தாள்கள் பல்வேறு காலகட்டங்களில் போலீசாருக்கு லஞ்சம் கொடுத்தும், சட்டவிரோதமான வகையிலும் தொலைபேசிகளை ஒட்டுக் கேட்டும், செய்திகளைத் திரட்டியுள்ளது என்ற குற்றச்சாட்டு எழுந்துள்ளது.  
தொடர்ந்து நடந்த விசாரணைகளில் ‘நியூஸ் ஆப் த வோர்ல்ட்’ பத்திரிகை லண்டன் போலீசின் கணினிமயமாக்கப்பட்ட ஆவணங்கள் மொத்தத்தையும் கையூட்டு கொடுத்து கள்ளத்தனமாக கைப்பற்றியிருக்கிறது என்ற உண்மையும் வெளியாகியுள்ளது.
# ரூப்பர்ட் மர்டாக்

## மர்டாக் மீதான குற்றச்சாட்டுகளின் பின்விளைவுகள்

மர்டாக் மீதான குற்றச்சாட்டுகளால் 168 ஆண்டுகளாக வெளியாகிக் கொண்டிருந்த ‘நியூஸ் ஆப் த வோர்ல்ட்’ என்ற வாராந்திர இதழை 10-07-2011 முதல் நிறுத்த வேண்டிய கட்டாயத்திற்கு உள்ளாகியுள்ளது. இங்கிலாந்து காவல்துறை கீத் ரூப்பர்ட் மர்டாக் மீது பல குற்றவழக்குகள் பதிவுசெய்துள்ளது. வழக்குகள் நீதிமன்ற விசாரணையில் நிலுவையில் உள்ளது.
# ரூப்பர்ட் மர்டாக்

## இதனையும் காண்க

- நியூசு ஆப் த வேர்ல்ட்
- நியூசு இண்டர்நேசனல் தொலைபேசி ஒட்டுக்கேட்பு விவகாரம்
- நியூசு கார்ப்பரேசன்
# ரூப்பர்ட் மர்டாக்

## வெளியிணைப்புகள்

- தலையங்கம்: கேள்விக்குறியாகும் ஊடக அறம்!
# மகாராஜபுரம் விஸ்வநாதர்

**மகாராஜபுரம் விசுவநாத ஐயர்** (*Maharajapuram Viswanatha Iyer*; 1896 – ஏப்ரல் 1970) புகழ்பெற்ற கருநாடக இசைக் கலைஞர்களில் ஒருவராவார். சங்கீத கலாநிதி, சங்கீத பூபதி உள்ளிட்ட பல விருதுகள் பெற்றவர். பழம்பெரும் நடிகரும் பாடகருமான எம். ஆர். கிருஷ்ணமூர்த்தி இவரின் இளைய சகோதரர் ஆவார்.
# மகாராஜபுரம் விஸ்வநாதர்

## வாழ்க்கைப் பின்னணி

தென்னிந்தியாவில் மகாராஜபுரம் என்னும் ஊரில் பாடகரான இராமா என்பவருக்கு மகனாகப் பிறந்தார்.
# மகாராஜபுரம் விஸ்வநாதர்

## இசைப் பயிற்சி

தொடக்கத்தில் உமையாள்புரம் சுவாமிநாதரிடம் இசை பயின்றார். சுவாமிநாதர் மகா வைத்தியநாதரின் நேரடி மாணாக்கராவார். இந்த மகா வைத்தியநாதர், தியாகராஜரின் நேரடி மாணாக்கர் ஒருவரிடமிருந்து இசை கற்றவர். ஆகவே விசுவநாதர் தியாகராஜரின் இசைப்பரம்பரையில் ஐந்தாவது சந்ததியினராவார்.
# மகாராஜபுரம் விஸ்வநாதர்

## அரங்கேற்றம்

விசுவநாதரின் முதல் மேடைக் கச்சேரி எதிர்பாராத வகையில் அமைந்தது. இவரது இளமைக்காலத்தில் திருப்பாயணம் பஞ்சாபகேச பாகவதர் நடத்திய இராம நவமி விழாவுக்கு போயிருந்தார். பாகவதருக்கு விசுவநாதர் யார், அவர் யாருடைய மாணாக்கர் என்பது தெரிந்திருந்தது. பாகவதரின் கதாகாலட்சேபம் தொடங்க சற்றுத் தாமதமாகும் என்ற நிலையில், இளம் விசுவநாதனை அந்த இடைவேளையில் பாடும்படி பாகவதர் கேட்டார். விசுவநாதர் நான்கு இராகங்களில் நான்கு கீர்த்தனைகள் பாடினார். இராக ஆலாபனைக்கு கூடிய நேரம் கொடுத்தார். அவரது நல்ல குரல், இராகம், பாவம், கீர்த்தனங்களை சரியாகப் பாடியது, அனைத்தும் அங்கிருந்தோரின் பாராட்டுகளைப் பெற்றது. அடுத்து இரண்டு மூன்று ஆண்டுகள் கோவில் விழாக்களிலும், சங்கர மடத்தின் மாலை வேளை இசை நிகழ்ச்சிகளிலும் பாடி வந்தார். அப்போது காஞ்சி சங்கர மடம் கும்பகோணத்தில் இருந்தது.
# மகாராஜபுரம் விஸ்வநாதர்

## இசை விற்பன்னர்

இராக ஆலாபனை செய்வதில் இவர் சிறப்பு பெற்று விளங்கினார். அவரது இராக ஆலாபனையில் கற்பனை கரை கடந்து ஓடும். அவருக்கு மிகவும் பிடித்த இராகம் மோகனம். அதே போல ஆரபி, தர்பார், பந்துவராளி, கல்யாணி, ஹரிகாம்போதி, கமாஸ், காம்போதி மற்றும் தோடி இராகங்களில் அவரது ஆலாபனை சிறப்பாக இருக்கும். இந்த இராகங்களில் அமைந்த, தியாகராஜர், முத்துசாமி, சியாமா, பட்னம் சுப்பிரமணியர் ஆகியோரின் கீர்த்தனைகளையும், கோபால கிருஷ்ண பாரதியின் தமிழ் பாடல்களையும் அவர் முழுவதுமாக கற்றுக் கொண்டார்.  
தியாகராஜர் கீர்த்தனைகளில் மிக்க கடினமானவற்றை அவர் மிகுந்த அக்கறையுடன் பயின்றார். ஒரு காலகட்டத்தில் தியாகராஜரின் பஞ்சரத்தின கீர்த்தனைகள் ஐந்தையும் சரியாகப் பாடக்கூடியவர் இவர் ஒருவரே என்ற நிலை இருந்தது.  
பஞ்சரத்தின கீர்த்தனைகளில் ஒன்றான கனகனருசிரா என்ற வராளி இராக கீர்த்தனையை ஒருவரும் தனது சீடர்களுக்கு கற்றுக் கொடுப்பதில்லை. சீடர்கள் கேள்வி ஞானத்தின் மூலம் கற்றுக் கொள்ளவேண்டும். இதனைக் கற்றுக் கொடுத்தால் உறவில் பாதிப்பு ஏற்படும் என்ற ஒரு எண்ணம் நிலவியது.  
தியாகராஜ ஆராதனையில் பஞ்சரத்தின கீர்த்தனைகள் பாடப்பட வேண்டுமென 1940ஆம் ஆண்டில் முடிவு செய்யப்பட்டது. அப்போது இந்த வராளி இராக கீர்த்தனையை நன்கு அறிந்தவர் விசுவநாதர் ஒருவரே! எனவே எல்லா வித்துவான்களும் அவரது பாணியை பின்பற்றி இக்கீர்த்தனையை பாடினார்கள். இன்றளவும் விசுவநாதரின் பாணியே பின்பற்றப் பட்டு வருகிறது.
# மகாராஜபுரம் விஸ்வநாதர்

## பாடிய பிரபல பாடல்கள்

1. ஈச பாகிமாம் - கல்யாணி
1. உண்டத்தே ராமுடு - ஹரிகாம்போதி
1. ஏதுலப்ரோதுவா - சக்கரவாகம்
1. யெவரிக்கையே அவதாரம் - தேவமனோகரி
1. மோகன ராமா - மோகனம்
1. கருணா சமுத்ர - தேவகாந்தாரி
1. நின்கு வின்ஹ - கல்யாணி
1. நாரத கான லோல - அடானா
1. நாரத குரு ஸ்வாமி - தர்பார்
1. பாராமுகமேலரா - சுருட்டி
1. புழுவாய்ப் பிறக்கினும் - திருநாவுக்கரசர் தேவாரம்  
இவர் பாடிய *ப்ரோசேவாரெவருரா* என்ற பாடலை எழுதிய மைசூர் வாசுதேவர் இவரைச் சந்தித்தபோது "நான் ஒரு அழகிய பெண்ணை உன்னிடம் அனுப்பினேன். நீ அவளுக்கு விலையுயர்ந்த நகைகள் போட்டு அலங்காரம் செய்துவிட்டாய்" என்று பாராட்டினார்.
(1935) திரைப்படத்தில் கே. பி. சுந்தராம்பாளுடன் மகாராஜபுரம் விசுவநாத ஐயர் (வேதியராக)]]
# மகாராஜபுரம் விஸ்வநாதர்

## திரைப்பட நடிகராக

1935 ஆம் ஆண்டு சனவரி 1 வெளியான பக்த நந்தனார் என்ற திரைப்படத்தில் வேதியர் வேடத்தில் நடித்தார். இத்திரைப்படத்தில் நந்தனாராக நடித்தவர் கே.பி. சுந்தராம்பாள்.
# மகாராஜபுரம் விஸ்வநாதர்

## மிருதங்க வித்துவானாக

மகாராஜபுரம் விசுவநாதர் மிருதங்கம் வாசிப்பதிலும் தேர்ச்சி பெற்று விளங்கினார். புல்லாங்குழல் மேதை மாலிக்கு இவர் மிருதங்கம் வாசித்துள்ளார். இந்த நிகழ்ச்சியில் வயலின் வாசித்தவர் மற்றொரு வாய்ப்பாட்டு வித்துவானான செம்பை வைத்தியநாத பாகவதர் ஆவார்.
# மகாராஜபுரம் விஸ்வநாதர்

## விருதுகள்

- சங்கீத பூபதி விருது, 1939. வழங்கியவர்கள்: தஞ்சாவூர் இசை இரசிகர்கள்
- சங்கீத கலாநிதி விருது, 1945. வழங்கியது: மியூசிக் அகாதெமி, சென்னை
- சங்கீத நாடக அகாதமி விருது, 1955. வழங்கியது: சங்கீத நாடக அகாதமி
# மகாராஜபுரம் விஸ்வநாதர்

## அறக்கட்டளை

மகாராஜபுரம் விசுவநாதர் நினைவாக அவர் பெயரில் ஒரு அறக்கட்டளை அவரது பேரனான மகாராஜபுரம் ஸ்ரீநிவாசனால் நிறுவப்பட்டுள்ளது. ஆண்டுதோறும் தேர்ந்தெடுக்கப்பட்ட இசைக்கலைஞர்களுக்கு இந்த அறக்கட்டளை சார்பில் தங்கப்பதக்கமும் 20 ஆயிரம் ரூபா பணமுடிப்பும் கொண்ட ஒரு விருது வழங்கப்படுகிறது.
# மகாராஜபுரம் விஸ்வநாதர்

## யாழ்ப்பாணத்தில் வரவேற்பு

இலங்கை, யாழ்ப்பாணத்தில் இராமநாதன் நுண்கலைக் கல்லூரி தொடங்கப்பட்டபோது விசுவநாதர் விழாவுக்குத் தலைமை தாங்க யாழ்ப்பாணம் சென்றார். கல்லூரியின் அதிபராக இருக்கும்படி அவரை வேண்டினர். ஆயினும் அவர் தான் சென்னை திரும்பவேண்டும் எனக் கூறி தனது மகனும் சங்கீத வித்துவானுமாகிய மகாராஜபுரம் சந்தானத்தை அங்கே பணியில் அமர்த்தினார். மகாராஜபுரம் சந்தானம் கல்லூரியின் முதலாவது அதிபராக நியமிக்கப்பட்டார்.
# நியூட்டனின் ஈர்ப்பு விதி

**பொருள் ஈர்ப்பு விசை** என்பது அண்டத்தில் உள்ள ஏதேனும் இரு பொருள்களுக்கு இடையே செயல்படும் ஈர்ப்பு விசை ஆகும். இவ்விசையானது பொருள்களின் நிறைகளைச் சார்ந்த கவர்ச்சி விசையாகும். அடிப்படை விசைகளில், பொருள் ஈர்ப்பு விசையே மிகவும் வலிமை குன்றிய விசையாகும். ஆனால் அண்டத்தில் நெடுந்தொலைவிற்குச் செயல்படக் கூடியது. இது **'ஈர்ப்பியல் விசை**' எனவும் வழங்கப்படும்.****  
நியூட்டனின் ஈர்ப்பியல் விதிப்படி, இருப் பொருட்களுக்கிடையேயுள்ள ஈர்ப்பு விசையானது, அவற்றின் நிறைகளின் பெருக்கற்பலனுக்கு நேர்த்தகவிலும், அவற்றிற்கிடையேயுள்ள தொலைவின் இருமடிக்கு எதிர்த்தகவிலும் இருக்கும். அதாவது, m<sub>1</sub> ,m<sub>2</sub> என்பன முறையே இரு பொருள்களின் நிறைகள் எனவும் r என்பது அவற்றிற்கு இடைப்பட்ட தொலைவு எனவும் கொண்டால், இவ்விரு பொருள்களுக்கு இடையேயான ஈர்ப்பு விசை,  
<math>F = G\frac{m_{1} m_{2}}{r^{2}}</math>  
G என்பது ஈர்ப்பியல் மாறிலி. இதன் மதிப்பு 6.67 x 10<sup>−11</sup> N m<sup>2</sup> kg<sup>−2</sup>. SI அலகு முறைப்படி, நிறையின் அலகு கிலோகிராம்(kg) எனவும் தூரத்தின் அலகு மீட்டர்(m) எனவும் கொடுக்கப் பெற்றால் விசையின் அலகு நியூட்டன்(N) ஆகும்.  
இரு திணிவுகளுக்கு இடையேயான கவர்ச்சி விசையானது அவற்றின் திணிவுகளின் பெருக்கத்திற்கு நேர்விகிதத்திலும் அவற்றிற்கிடையேயான தொலைவின் வர்க்கத்துக்கு நேர்மாறு விகிதத்திலும் இருக்கும். M,m என்பன இரு திணிவுகள், r என்பது அவற்றின் இடை தூரம்.  
மனிதனை சிந்திக்க வைத்த பிரதான விஷயங்களில் ஒன்று இந்த பிரபஞ்சம். கோள்களின் இயக்கம். மனிதன் உருவாகி சிந்திக்க தொடங்கிய காலம் முதல் பலர் இதனை விளக்க முயற்சித்த போதும் ஓர் நிலையான முடிவை தந்த விஞ்ஞானி நியூட்டன் ஆவார். ஆப்பிள் பழம் ஏன் புவியை நோக்கி விழுகிறது என்ற அவரது சிந்தனையே இதற்கு அடிப்படை என்றும் கூறுவார்கள். சூரிய குடும்பத்திலிலுள்ள கோள்களினது இயக்கம் தொடர்பான பெளதிகத்தின் தேடுதலுக்கு இக்கண்டுபிடிப்பு ஒரு மைல் கல் ஆகும். அக்காலத்தில் இருந்த பல சர்ச்சைகளுக்கு இவ்விதி விளக்கம் கொடுத்ததுடன் தற்கால செயற்கை உப கோள்களை ஏவுதல் வரையான கணிப்புகளுக்கும் இது பயன்படுகிறது.
# 49-ஓ (திரைப்படம்)

**49 ஓ** (*49-O*) கவுதம் வாசுதேவ் மேனனிடம் உதவியாளராக பணிபுரிந்த ஆரோக்கியதாஸ் இயக்கத்தில் வெளிவந்த ஒரு தமிழ் நகைச்சுவைத் திரைப்படம் ஆகும். ஜீரோ ரூல்ஸ் என்டர்டெயின்மெண்ட் என்ற புதிய நிறுவனம் தயாரித்த இப்படத்தில் மிக நீண்ட இடைவெளிக்கு பிறகு கவுண்டமணி நடித்தார். திருமுருகன் வில்லனாக மிரட்டி இருப்பார்.டிசம்பர் 2013இல் இத்திரைப்படத்தின் படப்பிடிப்புத் தொடங்கியது.
# 49-ஓ (திரைப்படம்)

## நடிகர்கள்

- கவுண்டமணி
- மயில்சாமி
- எம். எஸ். பாஸ்கர்
- குரு சோமசுந்தரம்
- திருமுருகன்
# கருவறைப் பூக்கள் (திரைப்படம்)

**கருவறைப் பூக்கள்** (*Karuvarai Pookkal*), 2011 இல் வெளிவந்த தமிழ்த் திரைப்படம். இத் திரைப்படத்தின் கதை உண்மை வாழ்க்கையை அடிப்படையாகக் கொண்டது. எஸ். லூர்து சேவியரின் இயக்கத்தில் வெளியான இத் திரைப்படத்தில் ஜூலியா இராபர்ட்டும் லிவிங் ஸ்மைல் வித்யாவும் கோபி/கோபிகா என்ற திருநங்கை கதாபத்திரத்திலும், பல்லவி விதவைத் தாயாகவும், அசுவதாவும் ஹாரிசும் சகோதரி மற்றும் சகோதரனாகவும் நடித்துள்ளனர்.
# கருவறைப் பூக்கள் (திரைப்படம்)

## கதைச் சுருக்கம்

திருநங்கைகள் குறித்த முதல் தமிழ்த் திரைப்படம் கருவறைப் பூக்கள். இந்தியாவில் தமிழ்நாட்டில் வாழும் திருநங்கைகளின் வாழ்க்கை திரைப்படமாக்கப்பட்டுள்ளது. திருநங்கையாக ஒரு குடும்பத்தில் பிறந்த குழந்தை திருநங்கையாக இருந்தால் அக் குழந்தையும் அக்குடும்பமும் சந்திக்கும் பிரச்சனைகளையும் போராட்டங்களையும் மையமாகக் கொண்டுள்ளது.  
உண்மையிலேயே திருநங்கைகளான ஜூலியா இராபர்ட் மற்றும் லிவிங் ஸ்மைல் வித்யா இருவரும் இப் படத்தில் வரும் கோபி/கோபிகா என்ற திருநங்கை கதாபாத்திரத்தில் நடித்துள்ளனர்.  
இத்திரைப்படத்தின் இசை அமைப்பாளர் தாமஸ் இரத்தினம். இவர் தமிழ், ஆங்கிலம், கன்னடம் மற்றும் இந்தி மொழிகளில் திரைப்படங்கள், தொடர்கள் மற்றும் ஆவணப் படங்களுக்கு இசை அமைத்துள்ளார்.
# கருவறைப் பூக்கள் (திரைப்படம்)

## நடிப்பு

- லிவிங் ஸ்மைல் வித்யா -கோபிகாவாக
- ஜூலியா இராபர்ட் -சிறுவயது திருநங்கை கோபியாக
- பல்லவி -தாயாக
- ஹாரிஸ் -சகோதரனாக
- அசுவதா -சகோதரியாக
- வேறுபல் திருநங்கைகள் -திருநங்கைகளாக
# கருவறைப் பூக்கள் (திரைப்படம்)

## பாடல்கள்

| பாடல் | பாடகர் | பாடலாசிரியர் | நேரம் (நிமிடங்கள்) |  |
| --- | --- | --- | --- | --- |
| கிராமத்து மனுஷங்க | ஜெயதேவ் | 2:50 |  |  |
| சோகத்தைச் சொல்லி அழ | கல்யாணி | லூர்து சேவியர் | 4.34 |  |
| தொறந்து வச்ச புத்தகம் | மாலதி குழுவினர் | கே. செழியன் | 3.56 |  |
| தொறந்து வச்ச புத்தகம் (2) | டாக்டர். வின்சென்ட் த்ரைசே நாதன் குழுவினர் | கே.செழியன் | 4.26 |  |
| பாரத தேசம் | அபிலாஷ், திவ்யா | லூர்து சேவியர் | 4.08 |  |
| பச்சை மரம் | அனுராதா ஸ்ரீராம் | லூர்து சேவியர் | 4.36 | } |
# டி. ஆர். பாப்பா

**டி. ஆர். பாப்பா** என அழைக்கப்படும் **திருத்துறைப்பூண்டி இராதாகிருஷ்ணன் சிவசங்கரன் (பாப்பா)** (3 சூலை 1923 – 15 அக்டோபர் 2004) தமிழக வயலின் இசைக் கலைஞரும், திரைப்பட இசையமைப்பாளரும், ஆவார். இவர் தமிழ், தெலுங்கு, சிங்களத் திரைப்படங்களுக்கு இசையமைத்துள்ளார்.
# டி. ஆர். பாப்பா

## வாழ்க்கைக் குறிப்பு

சிவசங்கரன் என்ற இயற்பெயர் கொண்ட பாப்பா திருவாரூருக்கு அருகில் உள்ள திருத்துறைப்பூண்டியில் பிறந்தவர். தந்தை இராதாகிருஷ்ண பிள்ளை ஒரு வயலின் கலைஞர்.
# டி. ஆர். பாப்பா

## குறிப்பிடத்தக்க சில பாடல்கள்

- சின்னஞ்சிறு பெண் போல சிற்றாடை
- ஆசை பொங்கும் அழகு ரூபம் -அன்பு - எ .எம் .ராஜா-ஜமுனாராணி
- வருவேன் நான் உனது வாசலுக்கே -மல்லிகா
- ஒண்ணுமே புரியல உலகத்திலே -குமாரராஜா
- இரவும் வரும் பகலும் வரும் - இரவும் பகலும்
- உள்ளத்தின் கதவுகள் கண்களடா - இரவும் பகலும்
- கத்தியை தீட்டாதே - விளக்கேற்றியவள்
- குத்தால அருவியிலே -நல்லவன் வாழ்வான்
- சிரிக்கின்றான் இன்று சிரிக்கின்றான் - நல்லவன் வாழ்வான்
- ஆண்டவன் ஒருவன் -நல்லவன் வாழ்வான்
- இருமாங்கனிபோல் இதழ் ஓரம் -வைரம்
- முத்தை தரு பத்தி -அருணகிரி நாதர்
- ஏடி பூங்கொடி ஏனிந்த பார்வையோ -மறுபிறவி
- அம்மா என்பது முதல் வார்த்தை - டீச்சரம்மா
# டி. ஆர். பாப்பா

## இசையமைத்த தமிழ்த் திரைப்படங்கள்

- மாப்பிள்ளை (1952)
- ஆத்மசாந்தி மலையாளம்
- அன்பு (1953)
- அம்மையப்பன் (1954)
- குடும்பவிளக்கு (1956)
- ரம்பையின் காதல் (1956)
- ராஜா ராணி (1956)
- ஆசை (1956)
- ரங்கோன் ராதா (1956)
- மல்லிகா (1957)
- தாய் மகளுக்கு கட்டிய தாலி ( 1959 )
- குறவஞ்சி (1960)
- விஜயபுரி வீரன் (1960)
- நல்லவன் வாழ்வான் (1961)
- குமார ராஜா (1961)
- எதையும் தாங்கும் இதயம் (1962)
- சீமான் பெற்ற செல்வங்கள் (1962)
- அருணகிரிநாதர் (1964)
- இரவும் பகலும் (1965)
- காதல் படுத்தும் பாடு ( 1966)
- பந்தயம் ( 1967 )
- டீச்சரம்மா ( 1968 )
- அவரே என் தெய்வம் (1969)
- ஏன் (1970)
- அருட்பெருஞ்ஜோதி (1971)
- மறுபிறவி ( 1972)
- அவசர கல்யாணம் (1972)
- வைரம் (1974)
- வாயில்லாப்பூச்சி (1976)
# டி. ஆர். பாப்பா

## விருதுகள்

- இசைப்பேரறிஞர் விருது, 1996. வழங்கியது: தமிழ் இசைச் சங்கம், சென்னை.
# வூண்டட் நீ படுகொலை

**வூண்டட் நீ படுகொலை** (ஆங்கிலம்: Wounded Knee Massacre) எனப்படுவது டிசம்பர் 29, 1890 ஆம் ஆண்டு வூண்டட் நீ துணை ஆற்றுக்கு அருகே அமெரிக்க இலக்கோட்டா பழங்குடி மக்களின் இரு குழுக்கள் மீது அமெரிக்க படைத்துறையால் நடத்தப்பட்ட படுகொலைகள் ஆகும். இப் படுகொலையில் 200 மேற்பட்ட பெண்கள், குழந்தைகள் உட்பட 300 மேற்பட்டவர்கள் கொல்லப்பட்டார்கள். இப் படுகொலைகளை அமெரிக்காவின் 7வது குதிரைப் படையணி செய்தது.
# மறை நீர்

**மறை நீர்** (Virtual water) என்பது ஒரு பொருளுக்குள் மறைந்திருக்கும் கண்ணுக்கு தெரியாத நீர் ஆகும். அந்த பொருளை உருவாக்குவதற்கு தேவைப்படும் நீர் தான் மறை நீர். மறை நீர் வணிகம் என்பது ஒரு பொருளாதார தத்துவம் ஆகும். அதாவது ஒரு மெட்ரிக் டன் கோதுமைக்கு தேவைப்படும் நீரின் அளவு 1,600 கியூபிக் மீட்டர் ஆகும். ஆனால் கோதுமை விளைந்தவுடன் அதை உருவாக்கப் பயன்பட்ட நீர் அதில் இல்லை. எனினும் அந்த நீர், கோதுமை தானியங்களுக்காக செலவிடப்பட்டிருப்பதால் அதில் மறைந்திருக்கிறது. இதுவே மறை நீர். இவ்வாறு ஒரு மெட்ரிக் டன் கோதுமையை ஏற்றமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை செலவழிக்கிறது. அதேப்போல ஒரு மெட்ரிக் டன் கோதுமையை இறக்குமதி செய்யும் நாடு 1,600 கியூபிக் மீட்டர் அளவுக்குத் தனது நாட்டின் நீரை சேமித்துக்கொள்கிறது. இதுவே மறை நீர் பொருளாதார தத்துவம் ஆகும்.
# மறை நீர்

## தேவைப்பாடு

ஒரு கிலோ அரிசி உற்பத்தி செய்ய 2500 முதல் 3000 லிட்டர்கள் தண்ணீர் மறைமுகமாக தேவைப்படுகிறது. 1.1 டன் எடைகொண்ட இலகு ரக வாகனத்தை உற்பத்தி செய்ய 4 லட்சம் லிட்டர் தண்ணீரும், ஒரு ஜீன்ஸ் பேன்ட் தயாரிக்க 10,000 லிட்டர் தண்ணீரும் தேவைப்படுகிறது.
# வலைவாசல்:வானியல்/தகவல்கள்/0

- சூரியக் குடும்பத்தில் உள்ள மிகப்பெரிய துணைக்கோள் **கனிமிடு** (படம்) ஆகும்.
- புவி கோள வடிவமானது என முதன் முதலில் முன்வைத்தவர் **பைதகரஸ்**(கி.மு. 580 - கி.மு. 500) ஆவார்.
- நெப்டியூன் எனும் கோளுடைய பெயரின் கருத்து **கடல்களின் ரோமானியக் கடவுள்** என்பதாகும்.
- ஒலிம்பஸ் எனும் எரிமலைத்தொடரே விண்வெளியிலேயே அமைந்துள்ள மிகப்பெரிய எரிமலைத்தொடர் ஆகும். குறிப்பாக இது செவ்வாய்க்கோளிலேயே அமைந்துள்ளது.
- சூரியனைச் சுற்றி புவி வலம் வருகின்றது என்ற கொள்கையை முதன்முதலில் முன்வைத்தவர் **அரிஸ்டாகஸ்** ஆவார்.
- சந்திரனில் காணப்படும் **ரைகோ** குழி **ரைகோ பிராஹே**யின் பெயரைக் குறிக்கின்றது.
| <div>**...முன்மொழிய**</div> | } |
| --- | --- |  
<noinclude>  
</noinclude>
# வலைவாசல்:வானியல்/சிறப்புப்படம்/0

**சூரியக் குடும்பம்** (Solar System) அல்லது கதிரவன் குடும்பம் என்பது சூரியனையும் சூரியனின் ஈர்ப்புவிசையின் கட்டுப்பாட்டிலுள்ள அனைத்து பருப்பொருட்களையும் உள்ளடக்கியது. கதிரவனைச் சுற்றி வரும் எட்டு கோள்களையும், இக்கோள்களின் 162 (இது வரை தெரிந்த கணக்கெடுப்பின் படி) துணைக்கோள்களையும், மூன்று குறுங்கோள்களையும், அக் குறுங்கோள்களின் ஐந்து துணைக்கோள்களையும் மற்றும் ஆயிரக்கணக்கான பிற பொருள்களையும் உள்ளடக்கியது. பிற பொருட்கள், வால்வெள்ளி, எரிகற்கள், விண்கற்கள் மற்றும் நாள்மீன்களுக்கு இடையே உள்ள விண்துகள்கள் ஆகும்.  
<noinclude></noinclude>
# வலைவாசல்:வானியல்/தேர்வுக் கட்டுரை/0

**சூரியக் குடும்பம்** (Solar System) அல்லது கதிரவன் குடும்பம் என்பது சூரியனையும் சூரியனின் ஈர்ப்புவிசையின் கட்டுப்பாட்டிலுள்ள அனைத்து பருப்பொருட்களையும் உள்ளடக்கியது.கதிரவனைச் சுற்றி வரும் எட்டு கோள்களையும், இக்கோள்களின் 162 (இது வரை தெரிந்த கணக்கெடுப்பின் படி) துணைக்கோள்களையும், மூன்று குறுங்கோள்களையும், அக் குறுங்கோள்களின் ஐந்து துணைக்கோள்களையும் மற்றும் ஆயிரக்கணக்கான பிற பொருள்களையும் உள்ளடக்கியது. பிற பொருட்கள், வால்வெள்ளி, எரிகற்கள், விண்கற்கள் மற்றும் நாள்மீன்களுக்கு இடையே உள்ள விண்துகள்கள் ஆகும்.  
<noinclude></noinclude>
# ஹக்குனா மட்டாட்டா (பாடல்)

"**ஹக்குனா மட்டாட்டா**" என்பது வால்ட் டிஸ்னி அனிமேசன் ஸ்டூடியோஸின் 32வது வரைகலை திரைப்படமான தி லயன் கிங் என்பதில் இடம்பெற்ற பாடலாகும். டான்சானியா நாட்டினர் பேசும் ஸ்வாஹிலி என்ற மொழியில் ஹக்குனா மட்டாட்டா என்றால் கவலை இல்லை என்று அர்த்தமாகும். தி லயன் கிங் திரைப்படத்தில் இடம்பெற்ற டிமோன் மற்றும் பும்பா கதாப்பாத்திரங்களின் குணத்தினை சுட்ட இந்தப் பாடல் பயன்படுத்தப்பட்டது.
# வோல்ட்டா அடுக்கு

–துத்தநாகம் கொண்ட வோல்ட்டா அடுக்கு ஒன்று படத்தில் காட்டப்பட்டுள்ளது.]]
**வோல்ட்டா அடுக்கு** (*voltaic pile*) என்பது மின்னோட்டத்தைத் தொடர்ச்சியாக வழங்கக்கூடிய வகையில் உருவாக்கப்பட்ட முதலாவது மின்கலமாகும். 1800 ஆம் ஆண்டில் வோல்ட்டா என்பவரால் அமைக்கப்பட்ட இதில் நாகத்தகடும் செப்புத் தகடும் நீர்த்தக் கந்தக அமிலத்தில் தோய்த்தத் துணியினால் பிரிக்கப்பட்டுள்ளது. இதுபோல் ஒன்றன் மேல் ஒன்றாக பல அடுக்குகளைக் கொண்டது வோல்ட்டா அடுக்காகும். மின்னழுத்த வேறுபாட்டினைப் பெற இது உதவுகிறது. 1870களில் டைனமோ எனப்படும் மின்னாக்கிகள் கண்டுபிடிக்கப்படும் வரை 19ம் நூற்றாண்டில் மின் தொழிற்துறை முழுமையாக வோல்ட்டா மின்கலங்கள் மூலமே மின்வலுவைப் பெற்றன.
# ராபின் (வரைகதை)

**ராபின்** (Robin) டீசி காமிக்ஸ் வரைகதை புத்தகத்தில் இடம்பெருகின்ற கற்பனை மீநாயகன் கதாப்பாத்திரமாகும். பாப் கார்னே, பில் பிங்கர் மற்றும் ஜெர்ரி ராபட்சன் ஆகியோரால் உருவாக்கப்பட்ட கற்பனையான வரைகதை கதாப்பாத்திரமாகும். இக்கதாப்பாத்திரம் பேட்மேன் எனும் சூப்பர்ஹீரோ கதாநாயகனுக்கு துணைநிற்கும் வகையில் உருவாக்கப்பட்டுள்ளது. பேட்மேன் மற்றும் ராபின் கூட்டணி *டைனமிக் டியோ* என்று அறியப்படுகிறது.
# நாட்டாணி

**நாட்டாணி** என்னும் கிராமம் தஞ்சைக்கு மேற்கே சுமார் 20கிமீ தொலைவில் அமைந்துள்ளது. எனினும் இது புதுக்கோட்டை மாவட்டம், கந்தர்வக்கோட்டை வட்டத்தைச் சார்ந்தது. முற்றிலும் இயற்கை சூழலோடு அமைந்துள்ள இக்கிராமத்தில் விவசாயமும் கூலியுமே முதன்மையான தொழில்கள்.
# நாட்டாணி

## மக்கள்

சுமார் 200 குடும்பங்களை கொண்ட இக்கிராமத்தில் இரண்டு சமுதாய மக்களே வாழ்கின்றனர். கள்ளர் சமுதாய மக்களும் பறையன் சமுதாய மக்களும் சகோதரத்துவத்துடன் வாழ்ந்து வருகின்றர். சுற்றுவட்ட கிராமங்களோடு நல்லிலக்கணத்தோடும் மரியாதையோடும் வாழ்ந்து வருகின்றனர்.
# நாட்டாணி

## குறிப்பிடத்தக்கவர்கள்

இந்த ஊரில் பிறந்த ச.சு.பழனிமாணிக்கம் இந்திய அரசில் நடுவண் இணை அமைச்சராக இருந்துள்ளார். கள்ளர் சமுதாயத்தில் 'வன்னியர்' என்ற பட்டப் பெயர் கொண்டவர் இவர்.
# நாட்டாணி

## சுற்றுலாத்தலம்

இந்த கிராமத்தில் "அணை" அமைந்திருக்கிறது, இது சிறந்த பொழுதுபோக்கு இடமாகவும் மாறி வருகிறது.
# நாட்டாணி

## கோயில்கள்

பண்டைய சோழர் நாடான இங்கு நான்குபுறமும் கோயில்கள் அமைந்துள்ளன. இக்கிராமத்தில் காவல் தெய்வமாக 'கருப்பையாவும் மதுரை வீரனும்' வணங்கப்படுகிறார்கள். படத்தளத்தியம்மன், முருகன் திருக்கோயில்கள் இங்கு உள்ளன.
# பாப் கார்னே

**பாப் கார்னே** (பிறப்பு**ராபர்ட் கான்**; அக்டோபர் 24, 1915 – நவம்பர் 3, 1998) என்பவர் அமெரிக்க வரைகலை புத்தக உருவாக்குனர் ஆவார். இவர் பில் பிங்கர் என்பவருடன் இணைந்து டீசீ காமிக்ஸூக்கு பேட்மேன் கதாப்பாத்திரத்தினை உருவாக்கி தந்தவர். இதற்காக 1994ல் ஜேக் கிர்பை ஹால் ஆப் பேம் மற்றும் 1996ல் வில் ஈஸ்னர் காமிக் புக் ஹால் ஆப் பேம் ஆகிய விருதுகளைப் பெற்றா்.
# வார்ப்புரு:Infobox comics creator

}}
}}
|caption = }  
|label1 = பிறப்பு
|data1 = }  
|label2 = இறப்பு
|data2 =  
|label3 = குடிமகன்
|class3 = category
|data3 =  
|label4 = துறை (கள்)
|class4 = role
|data4 =  
|label5 = Pseudonym(s)
|class5 = nickname
|data5 = }  
|label6 = கவனிக்கத் தக்க வேலைகள்
|data6 = }  
|label7 = Notable collaborations
|data7 = }  
|label8 = விருதுகள்
|data8 = }  
|label9 = துணை
|data9 = }  
|label10 = உறவினர்கள்
|data10 = }  
|data11 =  
|data12 =  
|header13 =  
|data14 = ]]}}  
|below =
}}<includeonly></includeonly><noinclude></noinclude>
# மாறுதிசையாக்கி

**மாறுதிசையாக்கி** அல்லது **புரட்டி** அல்லது **நேர்மாற்றி** (*inverter*) என்பது, நேர்த்திசை மின்னழுத்தத்தையோ மின்னோட்டத்தையோ முறையே மாறுதிசை மின்னழுத்தமாகவோ மின்னோட்டமாகவோ மாற்றக்கூடிய ஒரு ஆற்றல் மின்னணுவியல் கருவி ஆகும். நிலைமாற்றம் செய்யக்கூடிய திண்மநிலை ஆற்றல் மின்னணு உறுப்புக்களான திரிதடையம், தைரிஸ்டர் போன்றவற்றால் இது செயல்படுகிறது.  
இக்கருவி ஒரு அலைத்திருத்தியின் செயல்பாட்டைத் தலைகீழாகச் செய்யக்கூடியதாகும்.
# செல்லக்கிளி (தொலைக்காட்சித் தொடர்)

**செல்லக்கிளி** என்பது சன் தொலைக்காட்சியில் திசம்பர் 2, 2013 முதல் ஏப்ரல் 12, 2014 ஆம் ஆண்டு வரை திங்கள் முதல் சனி வரை காலை 10:30 மணிக்கு ஒளிபரப்பாகி, 109 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை வி. எம் செந்தில்குமார் இயக்க, ஸ்ரீவித்யா, நளினி, சாக்சி சிவா, திலகா, காத்தாடி ராமமூர்த்தி போன்ற பலர் நடித்துள்ளார்கள். இந்த தொடர் ஒரு பெண்ணைக் காதலித்து கர்ப்பமாக்கி விட்டு ஏமாற்றி வேறொரு பெண்ணை திருமணம் செய்யும் ஆணின் கதையை சொல்லுகிறது.
# நேதாஜி சுபாஷ் சந்திர போஸ் இளைஞர் நற்பணி மன்றம்

நேதாஜி சுபாஷ் சந்திர போஸ் இளைஞர் நற்பணி மன்றம் என்பது பல்வேறு ஊர்களில் இயங்கும் ஒரு இளையோர் அமைப்பு ஆகும். இவை இந்திய அரசின் விளையாட்டு மற்றும் இளைஞர் நல அமைச்சகத்தின் கீழ் செயல்படும் நேரு யுவகேந்திரா சங்கத்துடனும் இணைக்கப்பட்டுள்ளது.  
இச்சங்கம், "இளைஞர்களின் எழுச்சி, கிராமத்தின் வளர்ச்சி" என்பதை அடிப்படையாக கொண்டது. ஊர்களின் வளர்சிக்காக பல்வேறு பணிகளை செய்துவருகிறது.  
கல்வி, சுகாதாரம், சுயதொழில், கலை, பண்பாடு மற்றும் விளையாட்டு தொடர்பான பணிகளுடன் விழிப்புணர்வு நிகழ்ச்சிகளையும் வழங்குவதும் இச் சங்கத்தின் செயல்பாடுகளாகும்.
# உணர்வுகள் (தொலைக்காட்சித் தொடர்)

''  
**உணர்வுகள்** திரைப்பட இயக்குநர் **சுரேஷ் கிருஷ்ணா** இயக்கிய தொலைக்காட்சி நெடுந்தொடர். இந்த தொடரில் முதல் முதலாக வெள்ளித்திரை நாயகி **அர்ச்சனா** கதாநாயகியாக நடிக்கிறார். இந்த தொடர் திங்கள் முதல் வெள்ளி வரை இரவு 8 மணிக்கு புதுயுகம் தொலைக்காட்சியில் ஒளிபரப்பானது. இந்த தொடருக்கு பா விஜய் எழுதியுள்ளார். தேனிசை தென்றல் தேவா இசை அமைத்துயுள்ளார்.
# உணர்வுகள் (தொலைக்காட்சித் தொடர்)

## நடிகர்கள்

- அர்ச்சனா
- டெல்லி கணேஷ்
- லக்ஷ்மி
- சஞ்சய்
- கலைராணி
- விஜய் கிருஷ்ணராஜ்
- சத்திய சாய்
- தமிழ்
# உணர்வுகள் (தொலைக்காட்சித் தொடர்)

## இவற்றை பார்க்க

- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# மொரீசியசில் தமிழர் சமயம்

மொரிசியசில் வாழும் தமிழர்களில் பெரும்பான்மையானோர் இந்து சமயத்தைப் பின்பற்றுகின்றனர். நூற்றுக்கும் அதிகமான கோயில்கள் உள்ளன. இவை மொரீசியசு தமிழ்க் கோவில்கள் கூட்டிணைப்புடன் இணைக்கப்பட்டுள்ளன. பெரும்பாலானவை முருகன்,. மாரியம்மன் கோயில்கள் ஆகும்.
சில கோயில்களின் பட்டியல் கீழே தரப்பட்டுள்ளது.
மோக்கா:
- கணேஷ் கோவில் சங்கம், ரோஸ் ஹில்
- சந்தியூர் மாரியம்மன் கோயில், ரோஸ் ஹில்
- அக ரோஜா டிரெஃபிலெஸ் கூட்டமைப்பு
- எல்லை காத்தாயி அம்மன் கோயில், பியு சோங்கெஸ்
- ரியூனியன் தமிழ் தர்ம சங்கம்
- தமிழ் பரோபகார சங்கம், வாகோஸ்
- சிங்க் அர்பண்டுச் மாரியம்மன் வேலாயம் தமிழ் சங்கம், பீனிக்ஸ்
- பாரஸ்ட் சைடு தமிழ் அசோசியேசன், பாரஸ்ட் சைடு
- ஸ்வஸ்டிக தமிழ் கழகம், பாரஸ்ட் சைடு
- யூனியன் தமுள் டி மொரிஸ், கோரமண்டல்
போர்ட் லூயிஸ்:
- வெர்துன் சிவ சுப்பிரமணியர் சங்கம், வெர்துன்
- ஸ்ரீ தமிழ் சிவ சங்கம், மிலிடயர்
பம்பிளிமோசஸ்:
- தமிழ் ஆற்றுமை கழகம்
கிராண்ட் போர்ட்:
- திரௌபதி அம்மன் பெனெவலண்ட் சொசைட்டி
# மொரீசியசில் தமிழர் சமயம்

## இணைப்புகள்

- கோயில்களின் பட்டியல்
# புதுக்கவிதை (தொலைக்காட்சித் தொடர்)

**புதுக்கவிதை** விஜய் தொலைக்காட்சியில் டிசம்பர் 16, 2013ஆம் ஆண்டு முதல் 29 மே 2015ஆம் ஆண்டு வரை திங்கள் முதல் வெள்ளி வரை மாலை 6:30 மணிக்கு ஒளிபரப்பாகி 361 அத்தியாயங்களுடன் நிறைவடைந்தது. இது ஒரு மாறுபட்ட கதைக்களத்தில் பயணிக்கும் காதல் தொடர். புதுக்கவிதையான பெண்ணுக்கும், மரபுக்கவிதையான ஆணுக்கும் இடையே மலரும் காதல்தான் கதை. இந்த தொடர் ஸ்டார் பிளஸ் ஸ்டார் ப்ளஸ் டிவியில் ஒளிபரப்பான Mann Kee Awaaz Pratigya என்ற தொடரின் மறுதயாரிப்பாகும்.
# புதுக்கவிதை (தொலைக்காட்சித் தொடர்)

## நடிகர்கள்

- மகேஸ்வரி - காவ்யா
- தினேஷ் கோபாலசாமி - தனுஷ்
# புதுக்கவிதை (தொலைக்காட்சித் தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# வைதேகி (தொலைக்காட்சித் தொடர்)

**வைதேகி** ஜெயா தொலைக்காட்சியில் திங்கள் முதல் வெள்ளி வரை இரவு 10 மணிக்கு ஒளிபரப்பான மெகாதொடர் வைதேகி. இந்த தொடரில் நடிகராக அப்பாஸ்நடித்தார், மீனு கார்த்திகா என்ற புதுமுகம் அவருக்கு ஜோடியாக நடித்தார். வைதேகி என்னும் கதாபாத்திரத்துக்கு உயிர் கொடுத்திருப்பது குழந்தை நட்சத்திரம் ஜெனோ .  
இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகைகள் மகேஸ்வரி மற்றும் பாரதி இணைந்து நடிக்கும் **அதே கண்கள்** என்ற மர்மதொடர் பிப்ரவரி 17ம் திகதி முதல் ஒளிபரப்பாகவுள்ளது.
# வைதேகி (தொலைக்காட்சித் தொடர்)

## கதை சுருக்கம்

குழந்தைகளின் மெல்லிய உணர்வையும், குழந்தை இல்லாத தம்பதிகளின் வலிய உணர்வுகளையும் சொல்கிறது. ஆண் நடிகர் ஒருவரின் வாழ்வை மையமாகக் கொண்ட இந்த தொடர்.
# வைதேகி (தொலைக்காட்சித் தொடர்)

## நடிகர்கள்

- அப்பாஸ்
- மீனு கார்த்திகா
- ஜெனோ - வைதேகி
மற்றும் பலர்.
# அவள் அப்படித்தான் (தொலைக்காட்சித் தொடர்)

**அவள் அப்படித்தான்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் அவள் அப்படித்தான். இந்த தொடரில் தமிழ்ச்செல்வியாக ஈஸ்வரிராவ் நடித்தார். எழுத்து, இயக்கம் ஆர்.இளவரசன்.  
இந்த தொடர் பெப்ரவரி 14ம் திகதி முதல் நிறைவு பேன்றது, இந்த தொடருக்கு பதிலாக நடிகை **மதுமிதா** சின்னத்திரையில் முதல் முதலாக நடிக்கும் **மன்னன் மகள்** என்ற தொடர் பெப்ரவரி 17ம் திகதி முதல் ஒளிபரப்பாகவுள்ளது.
# அவள் அப்படித்தான் (தொலைக்காட்சித் தொடர்)

## நடிகர்கள்

- ஈஸ்வரிராவ் - தமிழ்ச்செல்வி
# அவள் அப்படித்தான் (தொலைக்காட்சித் தொடர்)

## மேலும் பார்க்க

- ஜெயா தொலைக்காட்சி நிகழ்ச்சிகளின் பட்டியல்
# ரெங்கவிலாஸ் (தொலைக்காட்சித் தொடர்)

**ரெங்கவிலாஸ்** ஜெயா தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான மெகாதொடர் ரெங்கவிலாஸ். சின்னத்திரையில் இதுவரை இல்லாத அளவுக்கு அதிக நட்சத்திரங்கள் நடித்த தொடர் என்ற பெருமை ‘ரெங்கவிலாசுக்கு’ கிடைத்திருக்கிறது. இயக்குநர் மணிபாரதி இயக்கி வரும் இந்த தொடரில் ஜெயசித்ரா, ராதாரவி, வடிவுக்கரசி, டெல்லி குமார், பூவிலங்கு மோகன், அனுராதா கிருஷ்ணமூர்த்தி உள்ளிட்ட எக்கச்சக்க நட்சத்திரங்கள் நடித்தார்கள்.  
இந்த தொடர் பெப்ரவரி 21ம் திகதி முதல் நிறைவு பேன்றது.
# ரெங்கவிலாஸ் (தொலைக்காட்சித் தொடர்)

## நடிகர்கள்

- ஜெயசித்ரா
- ராதாரவி
- வடிவுக்கரசி
- டெல்லி குமார்
- பூவிலங்கு மோகன்
- அனுராதா கிருஷ்ணமூர்த்தி
மற்றும் பலர்.
# ரெங்கவிலாஸ் (தொலைக்காட்சித் தொடர்)

## படபிடிப்பு

‘சின்னத்திரையில் ஒரு சினிமா’ என்ற அடைமொழியுடன் தொடரும் இந்த தொடரின் கதை ஸ்ரீரங்கத்தில் நிகழ்வதாக அமைக்கப்பட்டிருக்கிறது. அதனால் படப்பிடிப்பும் அங்கேயே நடந்தது.